Komisjoni teatis Euroopa Parlamendile EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa parlamendi ja Nõukogu määruse vastuvõtmist andmete esitamise kohta seoses kalastussaaduste lossimisega liikmesriikides /* KOM/2006/0706 lõplik - COD 2005/0223 */





[pic] | EUROOPA ÜHENDUSTE KOMISJON | Brüssel 14.11.2006 KOM(2006) 706 lõplik 2005/0223 (COD) KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa Parlamendi ja nõukogu määruse vastuvõtmist andmete esitamise kohta seoses kalastussaaduste lossimisega liikmesriikides 2005/0223 (COD) KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa Parlamendi ja nõukogu määruse vastuvõtmist andmete esitamise kohta seoses kalastussaaduste lossimisega liikmesriikides (EMPs kohaldatav tekst) 1. TAUST Ettepanek edastati Euroopa Parlamendile ja nõukogule (KOM(2005)566 –– 2005/0223(COD)) | 11. november 2005 | Euroopa Parlamendi arvamus esimesel lugemisel: (PE A6-0169/2006) | 15. juuni 2005 | Nõukogu ühise seisukoha vastuvõtmine: | 13. november 2006 | 2. Komisjoni ettepaneku eesmärk Kehtivad ühenduse õigusaktid, mis põhinevad nõukogu määrusel (EMÜ) nr 1382/91, kohustavad liikmesriike esitama komisjonile kuuandmed nende sadamates lossitavate kalastussaaduste koguse ja väärtuse kohta. Kui analüüsiti liikmesriikide asutuste andmekogumismeetodeid ja nende andmete kasutamist komisjoni talituste poolt ilmnes, et on võimalik teha parandusi, mis vähendaksid liikmesriikide töökoormust ja suurendaksid andmete kasulikkust. Kavandatavas määruses sätestatakse ühtlustatud andmete esitamine liikmesriikide poolt nende territooriumil lossitavate kalastussaaduste koguse ja väärtuse kohta, et võimaldada sellega kalastussaaduste turu analüüsimist ja kalanduse olukorra üldisemat majandusanalüüsi. Komisjoni ettepaneku eesmärk on asendada nõukogu määrus (EMÜ) nr 1382/91. 3. Märkused ühise seisukoha kohta 3.1. Üldist Euroopa Parlament kiitis komisjoni ettepaneku esimesel lugemisel heaks, tehes 21 muudatusettepanekut. Enamik muudatusettepanekutest oli keelelist või tehnilist laadi ega mõjutanud ettepaneku sisu. 3.2. Otsused Euroopa Parlamendis esimesel lugemisel tehtud muudatusettepanekute kohta Komisjon on parlamendi muudatusettepanekutega nõus. Euroopa Parlamendi resolutsioon on ettepaneku suhtes positiivne, suurem osa 21 muudatusettepanekust on tehnilist või keelelist laadi selgitused. Erandiks on nõue, et komisjon esitaks iga kolme aasta järel parlamendile ja nõukogule aruande määruse rakendamise kohta (muudatusettepanek 7, uus artikkel 8b). Komisjoni arvates paraneb seega tegevuse läbipaistvus. Seetõttu kiidab komisjon heaks kõik 21 Euroopa Parlamendi esitatud muudatusettepanekut. Nõukogu on need muudatused ühises seisukohas kinnitanud. 3.3. Nõukogu ja komisjoni esitatud uued sätted Nõukogu võttis 17. juulil 2006 vastu otsuse 2006/512/EÜ, millega muudetakse nõukogu 28. juuni 1999. aasta otsust 1999/468/EÜ, millega kehtestatakse komisjoni rakendusvolituste kasutamise menetlused ja võetakse kasutusele uus menetlus nimega „kontrolliga regulatiivmenetlus" (artikkel 5a). Uut komiteemenetlust tuleb järgida üldmeetmete võtmisel, mille eesmärk on asutamislepingu artikliga 251 sätestatud korras vastuvõetud aktide vähemoluliste sätete muutmine, sealhulgas mõningaid selliseid sätteid välja jättes või uusi vähemolulisi sätteid juurde lisades. Nõukogu esitatud uued sätted käsitlevad komisjoni rakendusvolituste kasutamist uue menetluse kohaldamisel. Eelkõige antakse komisjonile volitused kohandada määruse lisasid. Üldmeetmed, mis on ette nähtud käesoleva määruse vähemoluliste sätete muutmiseks, tuleks vastu võtta nõukogu otsuse 1999/468/EÜ artiklis 5a sätestatud kontrolliga regulatiivmenetluse korras. Komisjon kiidab kõnealused uued sätted heaks. 4. Kokkuvõte Nendel tingimustel ja eespool osutatud põhjustel avaldab komisjon toetust nõukogu ühehäälselt vastu võetud ühisele seisukohale.